На основу Уредбе о утврђивању Програма подстицаја за спровођење мера и активности неопходних за достизање утврђених циљева из области управљања миграцијама у јединицама локалне самоуправе, за 2022. годину („Службени гласник РС”, број 9/2022 од 21. јануара 2022. године), Комесаријат за избеглице и миграције Републике Србије (у даљем тексту: Комесаријат), дана 15. априла 2022. године, расписује

**ЈАВНИ ПОЗИВ**

Јединицама локалне самоуправе у Републици Србији, на територији Аутономне покрајне Косово и Метохија, за доделу средстава намењених побољшању услова становања интерно расељених лица док су у расељеништву, која живе на њиховој територији, кроз доделу помоћи намењене за завршетак или адаптацију стамбеног објекта набавком грађевинског материјала.

 **Максимални износ средстава** намењених побољшању услова становања интерно расељених лица док су у расељеништву, за набавку грађевинског материјала, по јединици локалне самоуправе, **заједно са учешћем јединице локалне самоуправе, износи 3.500.000,00 (тримилионапестохиљададинара).**

 **Максимални износ једног пакета грађевинског материјала** који јединица локалне самоуправе додељује, **по породичном домаћинству** интерно расељених лица док су у расељеништву, износи до **700.000,00 (седамстотинахињададинара)**. Минимални износ једног пакета грађевинског материјала, који јединица локалне самоуправе додељује по породичном домаћинству интерно расељених лица док су у расељеништву износи **200.000,00 (двестахиљададинара)**.

**I. Критеријуми за учешће јединица локалне самоуправе**

 За учешће на овом јавном позиву, потребно је да јединица локалне самоуправе испуњава следеће критеријуме:

1. да је образован Савет за миграције;
2. да је усвојен план активности у којем је наведена мера у области управљања миграцијама;
3. да постоје персонални и технички капацитети за реализацију мере, односно активности (спремност јединице локалне самоуправе да ангажује стручне службе у циљу процене угрожености породица и испуњености техничких/грађевинских услова за реализацију активности);
4. да je доставила доказе о наменском утрошку средстава која су јој додељивана кроз раније сличне програме и пројекте, закључно са јуном 2018. године.
5. да је за базу трајних решења, Комесаријату за избеглице и миграције доставила податке о изабраним корисницима, по уговорима закљученим између Комесаријата за избеглице и миграције и односне јединице локалне самоуправе закључно са јуном 2018. године (осим за јединице локалне самоуправе које имају важеће анексе или су вратиле неутрошена средства);
6. да је спремна да учествује у износу од најмање 5%, односно најмање 10% од вредности подстицаја, мере односно активности, за коју се пријављује (недовољно развијене, изразито недовољно развијене и јединице локалне самоуправе које се налазе у девастираном подручју у износу од најмање 5% од износа средстава који је потребан за реализацију активности, остале јединице локалне самоуправе у износу од најмање 10% од износа средстава који је потребан за реализацију активности). Развијеност јединица локалне самоуправе утврђује се у складу са Законом о регионалном развоју („Службени гласник РС” бр. 51/09 и 30/10) и Уредбом о утврђивању јединствене листе развијености региона и јединица локалне самоуправе за 2014. годину („Службени гласник РС” број 104/14)

Јединице локалне самоуправе које се налазе на територији Аутономне покрајине Косово и Метохија, које немају сопствених прихода, ослобођене су обавезе учешћа сопственим средствима у реализацији подстицаја, мера, односно активности за коју се пријављују.

**II. Обавезна документација**

Јединица локалне самоуправе приликом пријаве на Јавни позив јединица доставља

следећу документацију:

1. попуњен образац пријаве;
2. фотокопију акта о образовању/формирању Савета за миграције;
3. локални акциони план или други стратешки акт у коме је наведена активност из Јавног позива, уколико јединица локалне самоуправе није усвојила акциони плана потребно је доставити изјаву о спремности јединица локалне самоуправе да акциони план усвоји.
4. изјаву о спремности јединице локалне самоуправе да ангажује стручне службе у циљу процене угрожености породица и испуњености техничких/грађевинских услова за реализацију активности (изјава мора бити заведена и потписана);
5. фотокопију потврда Комесаријата о наменском утрошку средстава додељених за стварање и побољшање услова живота и становања и економско осамостаљивање избеглица и интерно расељених лица, закључно са средствима одобреним по јавним позивима Комесаријата за избеглице и миграције из јуна 2018. године/поднета документација;
6. изјаву о спремности јединице локалне самоуправе да партиципира сопственим средствима у реализацији активности (изјава мора бити заведена и потписана).

**III. Критеријуми за расподелу средстава за спровођење мера, односно активности**

 Расподела средстава за спровођење предвиђених мера, односно активности, у јединици локалне самоуправе врши се на основу бодова утврђених у складу са следећим критеријумима:

1. неопходност мере, односно активности у јединици локалне самоуправе – 20 бодова;
2. да ли су предвиђене активности јасно формулисане, изводљиве и добро испланиране – 20 бодова;
3. доступност крајњим корисницима у јединици локалне самоуправе – 20 бодова;
4. број потенцијалних крајњих корисника у јединици локалне самоуправе – 10 бодова;
5. одрживост мере, односно активности у јединици локалне самоуправе – 10 бодова;
6. претходно искуство јединице локалне самоуправе у погледу реализације мера,

односно активности у области управљања миграцијама – 10 бодова;

1. могућност јединице локалне самоуправе у погледу реализације мера, односно

активности у области управљања миграцијама – 10 бодова.

Минималан број бодова који је неопходан како би се јединица локалне самоуправе квалификовала за доделу средстава за спровођење наведених мера и активности је 60 бодова.

 Образац пријаве који се може наћи на интернет страници Комесаријата (www.kirs.gov.rs) и пратећу документацију потребно је доставити на адресу: Комесаријат за избеглице и миграције Републике Србије, ул. Народних хероја бр. 4, Нови Београд, најкасније до **26. априла 2022. године,** са назнаком: „ЈАВНИ ПОЗИВ - додела средстава намењених за побољшање услова становања интерно расељених лица док су у расељеништву на територији АП КиМ, набавком грађевинског материјала”.

Пристигле пријаве разматра Комисија за избор јединица локалне самоуправе, у Републици Србији на територији АП Косово и Метохија, за доделу средстава намењених побољшању услова становања интерно расељених лица док су у расељеништву, која живе на њиховој територији, кроз доделу помоћи намењене за завршетак или адаптацију стамбеног објекта набавком грађевинског материјала и у складу са наведеним критеријумима, Комисија утврђује листу јединица локалне самоуправе у Републици Србији на територији АП Косова и Метохије, за доделу средстава намењених побољшању услова становања интерно расељених лица док су у расељеништву, која живе на њиховој територији, кроз доделу помоћи намењене за завршетак или адаптацију стамбеног објекта набавком грађевинског материјала (у даљем тексту: Листа).

**Одлуку** о избору јединица локалне самоуправе у Републици Србији на територији АП Косово и Метохија којима се додељују средства намењенa побољшању услова становања интерно расељених лица док су у расељеништву, кроз доделу помоћи намењене за завршетак или адаптацију стамбеног објекта набавком грађевинског материјала доноси Комесар, на основу утврђене Листе.